07/04/2011 | Administración LocalMunicipal
Oroso
Asunto: corrección de erros das bases de selección de administrativo adscrito ao Departamento de Intervención-Tesourería como funcionario interino

O 4 de abril de 2011 dictouse a seguinte resolución de Alcaldía de corrección de erros materiais referente as bases que rexen na convocatoria de selección dun administrativo adscrito ao departamento de Intervención-Tesourería como funcionario interino así como creación de bolsa de emprego para cubrir prazas de xeito temporal da Escala de Administración Xeral, subescala administrativa, no Concello de Oroso, publicado no BOP n.º 64, do 4 de abril de 2011: ADVERTIDO erro na resolución de 24 de marzo de 2011, do Concello de Oroso (A Coruña), referente á convocatoria para prover unha praza de administrativo interino adscrito ao Departamento de Intervención-Tesourería e creación de listas de emprego, publicada no Boletín Oficial da Provincia de A Coruña núm.64, do 4 de abril 2011. CONSIDERANDO que o artigo 105.2 da Lei 30/1992, do 26 de novembro, do réxime xurídico das administracións públicas e do procedemento administrativo común, establece que as administracións públicas poderán rectificar en calquera momento, de oficio ou a instancia dos interesados, os errores materiais existentes nos seus actos. No uso das facultades que me confire o artigo 21.1. g) da Lei 7/1985, do 2 de abril, reguladora das bases de réxime local; artigo e o artigo 41.14. c) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en relación co artigo 105.2 da Lei 30/1992, do 26 de novembro, do réxime xurídico das administracións públicas e do procedemento administrativo común, con esta data RESOLVO: PRIMEIRO.–Rectifica-lo erro advertido na resolución de 24 de marzo de 2011, do Concello de Oroso (A Coruña), referente á convocatoria para prover unha praza de administrativo interino adscrito ao Departamento de Intervención-Tesourería e creación de listas de emprego, publicada no Boletín Oficial da Provincia de A Coruña núm.64, do 4 de abril 2011, do seguinte xeito: 1.º) No apartado segundo das bases de selección: Onde di: O importe das retribucións dos traballadores será a establecida na relación de postos de traballo para o posto definido na base seguinte e no anexo de persoal orzamentario para o posto de auxiliar administrativo. Debe dicir: O importe das retribucións dos traballadores será a establecida na relación de postos de traballo para o posto definido na base seguinte e no anexo de persoal orzamentario para o posto de administrativo.2.º) No apartado 9.1 das bases de selección: Onde di: N = (A-F/3)/4 (redondeada a dous decimais como máximo). Debe dicir: N = (A-F/3)/6 (redondeada a dous decimais como máximo). 3.º) No apartado 9.2 das bases de selección: Onde di: 9.2.–FASE DE CONCURSO (máximo 6 puntos): Debe dicir: 9.2.–FASE DE CONCURSO (máximo 6,5 puntos): SEGUNDO.–Remiti-lo anuncio de rectificación de erros ao Boletín Oficial do da Provincia de A Coruña aos efectos da súa publicación. TERCEIRO.–O prazo de presentación de solicitudes previsto na base sexta empezará a computarse a partires da publicación da presente resolución no Boletín Oficial da Provincia. Oroso, 4 de abril de 2011. O alcalde Manuel Mirás Franqueira